Kjeholmen

Kjeholmen er ei øy nord for Grimsøya mellom Ostøya og Snarøya i Bærum kommune. Øya tilhørte gården Oust (se Ostøya), og ble tidligere brukt som beite for geiter. Det ble bygget et stort sommerhus på vestsiden i 1870-årene, som etter hvert ble drevet som pensjonat. Denne delen av øya ble i 1939 solgt til Oslo Sporveiers arbeiderforening, som nå bruker det som feriehjem. Selgeren bygget seg samtidig nytt sommerhus på nordspissen av øya. I 1974 ble denne eiendommen solgt til Oslo kommune, på grunn av planene om utvidelse av Oslo lufthavn, Fornebu ut til Torvøya. Denne utvidelsen ble det ikke noe av, og huset disponeres nå som kystledhytte. Det meste av øya for øvrig er vernet som Kjeholmen naturreservat. Referanser